Traceroute

**Traceroute** sare diagnostikorako erabiltzen den tresna bat da, zeinak sareko puntu (host) batetik beste batera doazen paketeen jarraipena egiten duen. Horrez gain, pakete horien RTT-a zein izan den lortzen du. Tresna honek UNIX-en traceroute izena hartzen du eta Windows-en tracert.

## Adibideak 
### Windows-en 
```
C:\>tracert www.google.com

  1    52 ms    59 ms    59 ms  192.168.153.1
  2    55 ms    59 ms    47 ms  210.Red-81-46-52.staticIP.rima-tde.net [81.46.52.210]
  3    78 ms    83 ms    83 ms  29.Red-81-46-5.staticIP.rima-tde.net [81.46.5.29]
  4     *        *        *     Tiempo de espera agotado para esta solicitud.
  5    80 ms    83 ms    83 ms  GE4-0-0-0-grtmadrr1.red.telefonica-wholesale.net [213.140.51.9]
  6   113 ms   119 ms   107 ms  So6-0-0-0-grtlontl1.red.telefonica-wholesale.net [213.140.38.26]
  7   197 ms   119 ms   119 ms  195.66.226.125
  8   114 ms   131 ms   119 ms  72.14.238.246
  9   138 ms   143 ms   143 ms  216.239.49.254
 10   138 ms   131 ms   131 ms  216.239.48.158
 11   138 ms   131 ms   155 ms  216.239.49.126
 12   138 ms   131 ms   143 ms  216.239.59.147
```

### Linux-en 
```
herlitzcorp@admin:/$ traceroute www.google.com

traceroute to www.l.google.com (64.233.169.99), 64 hops max, 40 byte packets
  1  * * *
  2  172.16.183.1 (172.16.183.1)  23 ms  23 ms  22 ms
  3  10.127.66.229 (10.127.66.229) [MPLS: Label 1479 Exp 0]  38 ms  51 ms  38 ms
  4  cnt-00-tge1-0-0.gw.cantv.net (200.44.43.85)  38 ms  38 ms  37 ms
  5  cri-00-pos1-0-0.border.cantv.net (200.44.43.50)  51 ms  43 ms  43 ms
  6  sl-st21-mia-14-1-0.sprintlink.net (144.223.245.233)  94 ms  93 ms  93 ms
  7  sl-bb20-mia-5-0-0.sprintlink.net (144.232.9.198)  95 ms  93 ms  93 ms
  8  sl-crs1-mia-0-4-0-0.sprintlink.net (144.232.2.248)  94 ms  95 ms  95 ms
  9  sl-crs1-atl-0-0-0-1.sprintlink.net (144.232.20.48)  104 ms  104 ms  103 ms
 10  sl-st20-atl-1-0-0.sprintlink.net (144.232.18.133)  104 ms  103 ms *
 11  144.223.47.234 (144.223.47.234)  103 ms  103 ms  103 ms
 12  64.233.174.86 (64.233.174.86)  98 ms  97 ms 64.233.174.84 (64.233.174.84)  103 ms
 13  216.239.48.68 (216.239.48.68)  105 ms  104 ms  106 ms
 14  72.14.236.200 (72.14.236.200)  106 ms *  105 ms
 15  72.14.232.21 (72.14.232.21)  110 ms  109 ms  107 ms
 16  * yo-in-f99.google.com (64.233.169.99)  100 ms  99 ms
```

## Funtzionamendua 
Lehenengo zutabeak jauzi zenbakia adierazten du, ondoren bideratzailearen izena eta bere IP-a datoz eta azkenenik bidalitako paketeekiko hiru erantzun denbora ikus ditzakegu.

Traceroute eta tracert tresnak testu moduan exekutatzen dira, kontsola batean.

Traceroute tresnak TTL (Time To Live) eremua erabiltzen du, IP goiburuan dagoena. Eremu honekin ziurtatu dezakegu paketea ez dela sarean denbora mugagabe batean zehar egongo (hau gerta daiteke adibidez, sarean zehar zirkuitu itxi bat aurkitzen badugu). TTL eremua zenbaki oso bat da, zeina pasatzen duen bideratzaile bakoitzak dekrementatzen duen. Horrela, TTL balioa 0 balioa iristen denean paketea ez da gehiagotan bidaliko, une horretan paketea tratatzen duen bideratzaileak alboratuko du eta. Traceroute-k paketeak bidaltzen ditu sarera, zeintzuetan TTL balioa inkrementatzen dioan hurrenez hurren, horrela lehenengo paketeak TTL=1 balioa izango du, bigarrenak TTL=2 balioa eta abar. Logikoki, bidalitako lehenengo paketea lehenengo bideratzaileak baztertzen du eta honekin batera kontrol mezu bat bidaltzen dio konputagailu igorleari, zeinean bere IP helbidea adierazten dion. Hortaz, konputagailu igorleak jakingo du dagoeneko zein den sareko lehen bideratzailearen IP helbidea. Prozesu bera errepikatuko da bigarren bideratzailearekin ere, zeinak bidalitako bigarren paketea alboratuko duen, eta horrela bideko bideratzaile guztiekin, paketea bere helburura iristen den unerarte.

## Beste aplikazio batzuk 
Javaz programatutako beste aplikazio bat ere badago, Visual Route izenekoa, zeinak grafikoki adierazten digun paketeek jarraitzen duten ibilbidearen informazioa. Programa honek tracert komandoa erabiltzen du, baina horrez gain, RIPE-ren datu basea kontsultatzen du nodo bakoitzaren informazioa lortzeko.

Interneten badira ere traceroute zerbitzariak eskaintzen dizkiguten lekuak ere, traceroute eragiketa baten emaitzak ematen dizkigute, host horretatik gure konputagailura. Zerbitzari hauek Looking Glass izena ere hartzen dute. ISP gehienek ere eragiketa hauen exekuzioa ahalbidetzen dute.

Beraien posiziotik traceroute bat edozein puntutara egitean lortutako emaitza ikusteko aukera ematen duten zerbitzariak ere badaude (askotan Looking Glass berak). Aukera hau oso laguntza ona da paketeen ibilbideen mapak lortu nahi direnean. Traceroute-ren webgune ofizialean badaude guk adierazten ditugun tokiekiko trazak lortzeko aukera ematen diguten webguneen loturak ere.

## Kanpo estekak 
* traceroute.org Webgune honetan traceroute-ren zerbitzariak ikus daitezke, herrialdez herrialde sailkatuak.
* Visual Route Visual Route-ren webgunea.
* Mapulator Traceroute Google Maps aplikazioarekin konbinatzen du.
*  TCP/IP-ri buruzko liburua